CELEX: 32019R0922
Language: sk
Date: 2019-06-03 00:00:00
Title: Vykonávacie nariadenie Komisie (EÚ) 2019/922 z 3. júna 2019 o zatriedení určitého tovaru do kombinovanej nomenklatúry

6.6.2019   
               
               
                  SK
               
               
                  Úradný vestník Európskej únie
               
               
                  L 148/4
               
            
         VYKONÁVACIE NARIADENIE KOMISIE (EÚ) 2019/922
         z 3. júna 2019
         o zatriedení určitého tovaru do kombinovanej nomenklatúry
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 952/2013 z 9. októbra 2013, ktorým sa ustanovuje Colný kódex Únie (1), a najmä na jeho článok 57 ods. 4 a článok 58 ods. 2,
         keďže:
         
                     (1)
                  
                  
                     S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu Rady (EHS) č. 2658/87 (2), je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.
                  
               
                     (2)
                  
                  
                     V nariadení (EHS) č. 2658/87 sa stanovili všeobecné pravidlá na interpretáciu kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá alebo ktorá k nej pridáva akékoľvek ďalšie rozdelenie a ktorá je stanovená v osobitných ustanoveniach Únie s ohľadom na uplatňovanie colných a iných opatrení vzťahujúcich sa na obchod s tovarom.
                  
               
                     (3)
                  
                  
                     Podľa uvedených všeobecných pravidiel by sa tovar opísaný v stĺpci 1 tabuľky uvedenej v prílohe mal zatriediť pod číselný znak KN uvedený v stĺpci 2 na základe odôvodnenia uvedeného v stĺpci 3 danej tabuľky.
                  
               
                     (4)
                  
                  
                     Je potrebné umožniť, aby sa držiteľ záväzných informácií o nomenklatúrnom zatriedení tovaru vydaných v súvislosti s tovarom, na ktorý sa vzťahuje toto nariadenie, ktoré nie sú v súlade s týmto nariadením, mohol na tieto informácie aj naďalej odvolávať počas určitého obdobia v súlade s článkom 34 ods. 9 nariadenia (EÚ) č. 952/2013. Toto obdobie by malo byť stanovené na tri mesiace.
                  
               
                     (5)
                  
                  
                     Opatrenia stanovené v tomto nariadení sú v súlade so stanoviskom Výboru pre colný kódex,
                  
               PRIJALA TOTO NARIADENIE:
         
            Článok 1
            Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry pod číselný znak KN uvedený v stĺpci 2 tejto tabuľky.
         
         
            Článok 2
            Na záväzné informácie o nomenklatúrnom zatriedení tovaru, ktoré nie sú v súlade s týmto nariadením, je možné odvolávať sa aj naďalej v súlade s článkom 34 ods. 9 nariadenia (EÚ) č. 952/2013 počas troch mesiacov odo dňa nadobudnutia účinnosti tohto nariadenia.
         
         
            Článok 3
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 3. júna 2019
            
               
                  Za Komisiu
               
               
                  v mene predsedu
               
               Stephen QUEST
               
                  generálny riaditeľ
               
               
                  Generálne riaditeľstvo pre dane a colnú úniu
               
            
         
         
            (1)  Ú. v. EÚ L 269, 10.10.2013, s. 1.
         
            (2)  Nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (Ú. v. ES L 256, 7.9.1987, s. 1).
      
      
         
            PRÍLOHA
            
                        Opis tovaru
                     
                     
                        Zatriedenie
                        (číselný znak KN)
                     
                     
                        Odôvodnenie
                     
                  
                        (1)
                     
                     
                        (2)
                     
                     
                        (3)
                     
                  
                        Výrobok pozostávajúci z jemných béžových granúl, obsahujúci biele častice, predkladaný ako voľne ložený.
                        Výrobok obsahuje:
                        
                                    —
                                 
                                 
                                    metionín,
                                 
                              
                                    —
                                 
                                 
                                    cystín,
                                 
                              
                                    —
                                 
                                 
                                    kalciumpantotenát,
                                 
                              
                                    —
                                 
                                 
                                    tiamín-chlórhydrát,
                                 
                              
                                    —
                                 
                                 
                                    pyridoxín-chlórhydrát,
                                 
                              
                                    —
                                 
                                 
                                    kyselina para-aminobenzoová,
                                 
                              
                                    —
                                 
                                 
                                    výťažok z prosa (Panicum miliaceum),
                                 
                              
                                    —
                                 
                                 
                                    výťažok z pšeničných klíčkov,
                                 
                              
                                    —
                                 
                                 
                                    medicinálne kvasinky,
                                 
                              
                                    —
                                 
                                 
                                    železo,
                                 
                              
                                    —
                                 
                                 
                                    zinok,
                                 
                              
                                    —
                                 
                                 
                                    meď (v komplexných väzbách)
                                 
                              a pomocné látky.
                        V ďalšom výrobnom procese sa výrobok homogenizuje, aby sa dal vložiť do kapsúl.
                        Výrobok sa predkladá na použitie ako potravinový doplnok, ktorý zastaví vypadávanie vlasov, pričom stimuluje ich rast. Takisto sa predkladá ako výrobok, ktorý pôsobí priaznivo pri suchej a šupinatej pokožke, svrbení a seboroickej dermatitíde, ako aj na posilnenie nechtov.
                     
                     
                        2106 90 92 
                     
                     
                        Zatriedenie je určené všeobecnými pravidlami 1 a 6 na interpretáciu kombinovanej nomenklatúry a znením číselných znakov KN 2106 , 2106 90  a 2106 90 92 .
                        Výrobok je voľne loženým prípravkom, ktorý obsahuje predovšetkým živiny (bielkoviny, základné vitamíny a minerály) potrebné na stimuláciu rastu zdravých vlasov a nechtov. Zatriedenie do položky 3003  je preto vylúčené [pozri aj vysvetlivky k harmonizovanému systému k položke 3003 , tretí a šiesty odsek].
                        Výrobok je preto potravinový prípravok inde nešpecifikovaný ani nezahrnutý (pozri aj vysvetlivky k harmonizovanému systému k položke 2106 , druhý odsek, bod 16).
                        Výrobok sa preto má zatriediť pod číselný znak KN 2106 90 92  ako potravinový prípravok inde nešpecifikovaný ani nezahrnutý.